wickkiey/tamil-wikipedia-chunked huggingface dataset:
# மத்திய செபராங் பிறை மாவட்டம்

## மத்திய செபராங் பிறை மாவட்டத்தின் தமிழ்ப்பள்ளிகள்

மலேசியா; பினாங்கு; மத்திய செபராங் பிறை மாவட்டத்தில் *(North Seberang Perai District)*; **6 தமிழ்ப்பள்ளிகள்** உள்ளன. அவற்றில் **1,823 மாணவர்கள்** பயில்கிறார்கள். **157 ஆசிரியர்கள்** பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.  
| PBD0034 | பெர்மாத்தாங் திங்கி | SJK(T) Permatang Tinggi | **பெர்மாத்தாங் திங்கி தமிழ்ப்பள்ளி** | 14100 | சிம்பாங் அம்பாட் | 812 | 57 |  |
| --- | --- | --- | --- | --- | --- | --- | --- | --- |
| PBD0035 | ஜுரு | SJK(T) Ldg Juru | **ஜுரு தோட்டத் தமிழ்ப்பள்ளி** | 14100 | சிம்பாங் அம்பாட் | 116 | 10 |  |
| PBD0036 | புக்கிட் மெர்தாஜாம் | SJK(T) Bkt Mertajam | **புக்கிட் மெர்தாஜாம் தமிழ்ப்பள்ளி** | 14000 | புக்கிட் மெர்தாஜாம் | 327 | 30 |  |
| PBD0037 | அல்மா | SJK(T) Ldg Alma | **அல்மா தோட்டத் தமிழ்ப்பள்ளி** | 14000 | புக்கிட் மெர்தாஜாம் | 192 | 22 |  |
| PBD0038 | பிறை | SJK(T) Ladang **Prye** | **பிறை தோட்டத் தமிழ்ப்பள்ளி** | 13700 | பிறை | 134 | 17 |  |
| PBD2080 | பிறை | SJK(T) **Perai** | **பிறை தமிழ்ப்பள்ளி** | 13600 | பிறை | 214 | 21 | } |
# பூஞ்சேரி கல்வெட்டு

**பூஞ்சேரி கல்வெட்டு** தமிழ் நாட்டின், காஞ்சிபுரம் மாவட்டம், திருக்கழுக்குன்றம் வட்டம், பூஞ்சேரி கிராமத்தில் உள்ள 'நொண்டி வீரப்பன் தொட்டி' என்று அழைக்கப்படும் பாறைகளின் மீது பொறிக்கப்பட்டுள்ளது.
# பூஞ்சேரி கல்வெட்டு

## அமைவிடம்

பூஞ்சேரி கிராமம் சென்னை - திருக்கழுக்குன்றம் நெடுஞ்சாலையில் அமைந்துள்ளது. பூஞ்சேரி கிராமம் மகாபலிபுரத்திலிருந்து 2.9 கி.மீ. தொலைவிலும், திருக்கழுக்குன்றத்திலிருந்து 17 கி.மீ. தொலைவிலும், செங்கல்பட்டிலிருந்து 31 கி.மீ. தொலைவிலும், சென்னை<nowiki/>யிலிருந்து 57 கி.மீ. தொலைவிலும் அமைந்துள்ளது. இவ்வூரில் உள்ள அரசு பள்ளி மற்றும் தனியார் பொறியியற் கல்லூரி அமைந்துள்ள பகுதியில் கற் குவியல்கள் காணப்படுகின்றன. இந்தக் குவியலில் தொட்டி போன்ற அமைப்பு உள்ளது. உள்ளூர் மக்கள் இதனை 'நொண்டி வீரப்பன் தொட்டி' என்று அழைக்கிறார்கள்.
# பூஞ்சேரி கல்வெட்டு

## கல்வெட்டு குறிப்பு

பின்வரும் ஏழு துண்டுக் குறிப்புகள் (labels), இங்கு குவியலாக அமைந்துள்ள பாறைகளின் மீது தொன்மையான தமிழ் மற்றும் கிரந்த எழுத்துகளில் (கல்வெட்டுகளாகப்) பொறிக்கப்பட்டுள்ளன. இவற்றுள் ஒரு பாறையில் காணப்படும் இயற்கையான குழியின் காரணமாக, உள்ளூர் மக்கள் இதனை 'நொண்டி விரப்பன் குதிரைத்தொட்டி' என்று அழைக்கிறார்கள். இவ்விடத்தில் காணப்படும் கே (வா)த பெருந்தச்சன், கொல்லன் (சே) மகன் என்ற பெயர்கள், இப்பெயர்களை உடையவர்கள் கைவினைஞர் வகுப்பைச் (artisan class) சேர்ந்தவர்கள் என்பதைக் குறிக்கிறது. ஒரு துண்டுக் குறிப்பு குணமல்ல என்ற பெயரையும் குறிப்பிடுகிறது.
# பூஞ்சேரி கல்வெட்டு

## கல்வெட்டு பாடம்

- 1. கே ( வா) த பெருந்தச்சன்.
- 2. குணமல்லன்.
- 3. பைய்ய மிழிப்பான்.
- 4. சாதமுக்கியன்.
- 5. கலியா ( னி)
- 6. நமோ திருவொற்றியூர் அ( பா)ஜர்.
- 7. கொல்லன் (சே) மகன்.
- South Indian Inscriptions. Pallva Inscriptions. SII No. 23-A. (A. R. No. 105-107 of 1932-33). Punjeri, Chingleput Taluk, Chingleput District.
# பூஞ்சேரி கல்வெட்டு

## விளக்கம்

மாமல்லபுரம் நினவுச்சின்னங்களைச் செதுக்கிய சிற்பிகளின் பெயர்கள் அவை எவற்றிலும் குறிப்பிடப்படவில்லை. பூஞ்சேரி கல்வெட்டில் இந்த சிற்பிகள் பற்றிய குறிப்புகள் உள்ளன. கேவாத பெருந்தச்சன், குணமல்லன், பைய்யமிழிப்பான், சாதமுக்கியன், கலியாணி, திருவொற்றியூர் ஆபாஜன், கொல்லன் சேமகன் ஆகிய ஏழு பெயர்கள் இக்கல்வெட்டில் குறிப்பிடப்பட்டுள்ளன.  
தச்சன் என்பது சிற்பியைக் குறிக்கும். பெருந்தச்சன் என்பது தலைமைச் சிற்பியைச் சுட்டுவதாகும். அவர்கள் இந்தப் பகுதியில் இருந்தபோது அல்லது தங்கியபோது தங்களது பெயர்களைப் பொறித்து இருக்கலாம். இவை, கி.பி. 671 முதல் 700 முடிய உள்ள காலத்தைச் சேர்ந்தது என்கிறார் பல்லவ சிற்பக் கலைகளை ஆராய்ந்து வரும் முனைவர் ஜான்ஸன் வெஸ்லி.
# இரண்டாம் பீமன்

<mapframe text="இரண்டாம் பீமன் ஆட்சிக் காலத்திய கல்வெட்டுகள் கண்டெடுக்கப்பட்ட இடங்கள்" zoom="5" longitude="71.89" latitude="23.01">
{
"type": "FeatureCollection",
"features": [
{
"type": "Feature",
"properties": { "marker-symbol": "monument", "title": "Abu" },
"geometry": { "type": "Point", "coordinates": [72.7156274, 24.5925909] }
},
{
"type": "Feature",
"properties": { "marker-symbol": "monument", "title": "Ahada or Ayad (Udaipur)" },
"geometry": { "type": "Point", "coordinates": [73.7158921, 24.5878896] }
},
{
"type": "Feature",
"properties": { "marker-symbol": "monument", "title": "Girnar (including Neminatha Temple)" },
"geometry": { "type": "Point", "coordinates": [70.5502916, 21.5178869] }
},
{
"type": "Feature",
"properties": { "marker-symbol": "monument", "title": "Kadi" },
"geometry": { "type": "Point", "coordinates": [72.3310025, 23.2978500] }
},
{
"type": "Feature",
"properties": { "marker-symbol": "monument", "title": "Kiradu" },
"geometry": { "type": "Point", "coordinates": [71.097715, 25.7528219] }
},
{
"type": "Feature",
"properties": { "marker-symbol": "monument", "title": "Nana" },
"geometry": { "type": "Point", "coordinates": [71.9034947, 23.7893157] }
},
{
"type": "Feature",
"properties": { "marker-symbol": "monument", "title": "Patan" },
"geometry": { "type": "Point", "coordinates": [72.1266255, 23.8493246] }
},
{
"type": "Feature",
"properties": { "marker-symbol": "monument", "title": "Somnath (Somanatha or Devapattana)" },
"geometry": { "type": "Point", "coordinates": [70.3843721, 20.9060022] }
},
{
"type": "Feature",
"properties": { "marker-symbol": "monument", "title": "Timana" },
"geometry": { "type": "Point", "coordinates": [71.9949616, 21.4282827] }
},
{
"type": "Feature",
"properties": { "marker-symbol": "monument", "title": "Veraval" },
"geometry": { "type": "Point", "coordinates": [70.3629, 20.9159] }
},
{
"type": "Feature",
"properties": { "marker-symbol": "monument", "title": "Virapura" },
"geometry": { "type": "Point", "coordinates": [73.6212417, 22.5097341] }
}
]
}
</mapframe>  
**இரண்டாம் பீமன்** (**Bhima II**) (கிபி 1178–1240), மேற்கிந்தியாவில் இருந்த கூரஜர தேசத்தை ஆண்ட சாளுக்கிய சோலங்கி குல மன்னர் ஆவார். இவரது ஆட்சியின் போது கூர்ஜர தேசத்தை (தற்கால குஜராத்) கோரி வம்சத்தவர், பராமரர்கள் மற்றும் தேவகிரி யாதவர்கள் தாக்கினர். இருப்பினும் மன்னர் இரண்டாம் பீமனின் படைத்தலைவர்களான அர்னோராஜா, லவணபிரசாத் மற்றும் விரதபாலன் ஆகியோர் போரிட்டு நாட்டை காத்தனர். பின்னர் இப்படைத்தலைவர்களின் வழித்தோன்றல்கள் வகேலா வம்சத்தை நிறுவினர்.  
மன்னர் இரண்டாம் பீமன் கும்லியில் நவ்லாகா கோவில், மியானியில் ஹர்சத் மாதா கோயில், துவாரகையில் ருக்மணி தேவி கோயில், பராதியாவில் இராம லெட்சுமண கோயில், பஞ்சமகாலில் சிவபெருமான் கோயிலையும் கட்டினார்.
# இரண்டாம் பீமன்

## இளமை வாழ்க்கை

சாளுக்கிய சோலாங்கி குல மன்னரான அஜய்பாலாவின் மகன் இரண்டாம் பீமன் ஆவார். இவர் இவரது சகோதரர் இரண்டாம் மூலராஜாவிற்குப் பின் கூர்ஜர நாட்டின் மன்னராக இளம் வயதில் பதவியேற்றார். இவரது படைத்தலைவரான அர்னோராஜாவின் வாரிசுகள் வகேல வம்சத்தை நிறுவினார்கள்.
# இரண்டாம் பீமன்

## பிணக்குகள்

### போசாளர்களுடன்

போசாளப் பேரரசரின் கல்வெட்டுக குறிப்புகளின் படி, இரண்டாம் வீர வல்லாளனை வென்று கூர்ஜர தேசத்தின் லாட பிரதேசத்தை கைப்பற்றி அந்நாட்டு மன்னர் முதலாம் பீமனை வென்றார்.
# இரண்டாம் பீமன்

## பிணக்குகள்

### தேவகிரி யாதவர்கள்: பில்லம்மா V

இரண்டாம் பீமனின் ஆட்சியின் போது 1189-இல் தேவகிரி யாதவப் பேரரசர் ஐந்தாம் பில்லம்மா குஜராத் மீது படையெடுத்ததாக முத்கி கல்வெட்டுக்கள் கூறுகிறது.
# இரண்டாம் பீமன்

## பிணக்குகள்

### சக்கம்பாரியின் சகமானர்கள்

இரண்டாம் பீமனின் ஆட்சிக்காலத்தின் போது, சாளுக்கியர்கள், கன்னோசி நாட்டை ஆண்ட சாகம்பரியின் சௌகான் மன்னரான மூன்றாம் பிரிதிவிராஜ் சௌகானுடன் நாகவுர் மற்று அபு மலைப் பகுதிகளில் போரிட்டனர்.
# இரண்டாம் பீமன்

## பிணக்குகள்

### கோரி அரசுமரபு

1178-இல் ஆப்கானித்தானின் கோரி வம்ச மன்னர் கோரி முகமது முதல் முறையாக குஜராத்தை முற்றுகையிட்டான். ஆனால் கோரி முகமது போரில் இரண்டாம் மூலராஜாவிடம் தோற்றுப்போனான்.  
1190-ஆம் ஆண்டின் நடுவில் கோரி முகமது, கன்னோசி நாட்டை ஆண்ட சாகம்பரியின் சௌகான் மன்னரான பிரிதிவிராஜ் சௌகானை வென்றார். 4 பிப்ரவரி 1197 அன்று கோரி முகமதுவின் படைத்தலைவர் குத்புத்தீன் ஐபக்கின் படைகள், சாளுக்கிய சோலாங்கி குல மன்னரின் தலைநகரான பதான் நகரத்தை கைப்பற்றினர். இப்போரில் 50 ஆயிரம் குஜராத் படைவீரர்கள் கொல்லப்பட்டதாக 13-ஆம் நூற்றாண்டில் வரலாற்று ஆசிரியர் அசன் நிஜாமி குறித்துள்ளார். ஆனால் பதான் போரில் சாளுக்கிய சோலாங்கி வீரர்கள் 15,000 பேர் கொல்லப்பட்டதாகவும் 20,000 பேர் சிறை பிடிக்கப்பட்டதாகவும் 16-ஆம் நூற்றாண்டின் இசுலாமிய வரலாற்று ஆசிரியர் பெரிஷ்தாவின் குறிப்புகள் கூறுகிறது.
# இரண்டாம் பீமன்

## பிணக்குகள்

### பராமரர்கள்:சுபதாவர்மன்

மால்வாவின் பரமாரப் பேரரசர் தனது இராச்சியத்தை சாளுக்கியர்கள் கைப்பற்றியது. பின் 12ம் நூற்றாண்டில் மீண்டும் பராமரர்கள் மால்வாவை மீட்டெடுத்தனர். கோரி முகமது சாளுக்கியர்கள் மீது போர் தொடுத்ததால், 1204-ஆம் ஆண்டில் லாட தேசப் பகுதிகளை மீண்டும் மால்வாவின் பராமர மன்னர் சுபதவர்மன் கைப்பற்றியதுடன் அல்லாமல் பதான் நகரத்தின் மீதும் போர் தொடுத்தான்.
# இரண்டாம் பீமன்

## பிணக்குகள்

### தேவகிரி யாதவர்கள்

இரண்டாம் பீமனின் ஆட்சியின் போது, 1213-ஆம் ஆண்டில் கூர்ஜரத்தின் தெற்குப் பகுதியான லாட பிரதேசம் மீண்டும் தேவகிரி யாதவர்கள் தாக்கினர். அப்போது இரண்டாம் பீமன் சாளுக்கியர்களிடம் படை உதவி கேட்டார். பரமாரப் பேரரசின் மன்னர் சிங்கா தேவகிரி யாதவர்களை தோற்கடித்தார்.
# இரண்டாம் பீமன்

## சொந்த வாழ்க்கை

இரண்டாம் பீமனுக்கு லீலாதேவி மற்றும் சுமலாதேவி இருந்தனர்.[26] லீலாதேவி 1205 காடி கல்வெட்டு மூலம் சான்றளிக்கப்பட்டபடி, இராணி லீலாதேவி ஜலோர் நாட்டின் சௌகான் வம்ச ஆட்சியாளரான சமரசிம்மாவின் மகள் ஆவார். இரண்டாம் பீமனுக்கு அபிநவ-சித்தராஜா, சப்தம-சக்ரவர்த்தி மற்றும் பால-நாராயணா என்ற பட்டங்களை இருந்தன. இரண்டு கல்வெட்டுகளின்படி, அவர் 1217 இல் சோமநாதர் கோயில் முன் மேகத்வானி என்ற மண்டபத்தை கட்டினார். பீமேஸ்வரா மற்றும் லீலேஸ்வரா கோவில்களை 1207இல் இராணி லீலாவதியின் சிறப்புக்காக அவரது பெயரால் நிறுவப்பட்ட நகரமான லீலாபுரத்தில் கட்டப்பட்டது. அவரது மற்றொரு ராணியான லவணபிரசாதாவின் மகள் சுமலாதேவியும் சுசாடி மானியத்தின்படி 1239 ஆண்டிற்கு முன்னர் சுமலேஸ்வரர் கோயிலைக் கட்டினார்.
# இரண்டாம் பீமன்

## கட்டிய கோயில்கள்

இரண்டாம் பீமன் கும்லியில் நவ்லாகா கோவில், மியானியில் மியானியில் ஹர்சத் மாதா கோயில் பராதியாவில் இராம லெட்சுமணன் கோயில், துவாரகையில் ருக்மணி கோயில் நீலகண்ட பஞ்சமகாலில் மகாதேவர் கோயில்களை கட்டினார். கும்லி நவ்லாகா கோவில் அருகே கியான் படிக்கட்டுக் கிணற்றை நிறுவினார்.
# இரண்டாம் பீமன்

## இறுதிக் காலம்

பீமனின் தளபதி லவணப்பிரசாத் மற்றும் அவரது மகன் விராதாவாலா ஆகியோர் வகேலா வம்சத்தை நிறுவினர், இது பீமனின் மரணத்திற்கு சில ஆண்டுகளுக்குப் பிறகு குஜராத்தின் சாளுக்கியர்களை மாற்றியது.
# இரண்டாம் பீமன்

## இதனையும் காண்க

- சோலாங்கிப் பேரரசு
# தாய் வீடு (திரைப்படம்)

**தாய் வீடு** (*Thai Veedu*) 1983 இல் வெளியானதமிழ்த் திரைப்படமாகும். ஆர். தியாகராஜன் இயக்கிய இத்திரைப்படத்தில் ரஜினிகாந்த்,அனிதா ராஜ், பண்டரிபாய் ஆகியோர் முக்கியக் கதாபாத்திரத்தில் நடித்திருந்தனர். இத்திரைப்படம் தமிழில் வெற்றி பெற்றதைத் தொடர்ந்து இந்தியிலும் ரஜினிகாந்த் நடிப்பில்ஜீத் ஹமாரிஎன்ற பெயரில் மறுஆக்கம் செய்யப்பட்டது.
# தாய் வீடு (திரைப்படம்)

## நடிகர்கள்

- ராஜு/மோகனாகரஜினிகாந்த்
- அனிதாவாக அனிதாராஜ்
- ஆனந்தாகஜெய்சங்கர்
- விஜயாகவிஜயகுமார்
- ராஜசிங்கமாகஎம். என். நம்பியார்
- நாகலிங்கமாகதேங்காய் சீனிவாசன்
- ராஜசேகரனாகமேஜர் சுந்தரராஜன்
- கீதாவாகசுஹாசினி
- நிர்மலாவாகபண்டரிபாய்
- விஜயின் காதலியாகசில்க் ஸ்மிதா
- கௌதமாககே. நடராஜ் (விருந்தினர் தோற்றம்)
- கீதாவின் காதலனாகராஜேஷ் (விருந்தினர் தோற்றம்)
- காவலராகஏ. ஆர். சீனிவாசன்
- இடிச்சப்புளி செல்வராசு
- பயில்வான் இரங்கநாதன்
# தாய் வீடு (திரைப்படம்)

## பாடல்கள்

இத்திரைப்படத்திற்கு சங்கர் கணேஷ் இசையமைத்தனர். இப்படத்தின் 5 பாடல்களில் *உன்னை அழைத்தது கண்* என்ற பாடல் பிரபலமானது.  
| 1 | "ஆசை நெஞ்சே.. அம்மம்மா" | எஸ். ஜானகி | வாலி | 5:42 |
| --- | --- | --- | --- | --- |
| 2 | "அழகிய கொடியே ஆடடி" | எஸ். பி. பாலசுப்பிரமணியம் | 4:40 |  |
| 3 | "தரைமேல் ஆடும்... மாமா மாமா ஏன்" | எஸ். பி. பாலசுப்பிரமணியம், எஸ். ஜானகி, கே. ஜே. யேசுதாஸ் | 4:25 |  |
| 4 | "உன்னை அழைத்தது கண்" | எஸ். பி. பாலசுப்பிரமணியம், எஸ். ஜானகி | 5:30 |  |
| 5 | "இவள் ஒரு சுந்தரி" | எஸ். பி. பாலசுப்பிரமணியம், எஸ். ஜானகி | 4:42 |  |
# பத்திரி (சிற்றுண்டி)

**பத்திரி** (*Pathiri*, ) என்பது அரிசி மாவில் செய்யப்பட்ட தட்டையான ரொட்டியாகும். இது தென்னிந்தியாவின் கேரளா மாநிலத்தில் கடலோர மலபார் பகுதியில் வாழும் மாப்பிளாக்கள் விரும்பி உண்ணும் சிற்றுண்டியாகும். சப்பாத்தியைப் போல, அரிசி மாவினால் செய்யப்பட்ட, இந்த அரிசி ரொட்டி தயாரிக்க அரிசி மாவு மற்றும் எண்ணெய் தேவை. வெளிச்செண்ணெய் (தேங்காய் எண்ணெய்) பத்திரி, நெய் பத்திரி, நல்ல பத்திரி, கை பத்திரி, கட்டிபத்திரி, இறைச்சி பத்திரி, பொரிச்ச பத்திரி, சட்டி பத்திரி என்று பலவகைகள் உள்ளன.  
இன்றும் கேரளத்தில் உள்ள மலபார் முஸ்லிம்களிடையே பத்திரி ஒரு விரும்பி உண்ணப்படும் உணவாக உள்ளது.
# பத்திரி (சிற்றுண்டி)

## மேலும் பார்க்கவும்

- கிண்ணத்தப்பம்
- கலத்தப்பம்
# நிர்மால்யம் (திரைப்படம்)

***நிர்மால்யம்*** ( , transl.<span>*"படைக்கப்பட்டது"* அல்லது *"நேற்றைய படையல்கள்"*</span> ) என்பது 1973 ஆம் ஆண்டு வெளிவந்த இந்திய மலையாள மொழித் திரைப்படமாகும், இதனை எம்டி வாசுதேவன் நாயர் எழுதி இயக்கியுள்ளார். பிஜே ஆண்டனி, சுமித்ரா மற்றும் ரவி மேனன் ஆகியோர் நடித்துள்ளனர். இப்படத்தில் நடித்தற்காக, பிஜே ஆண்டனி 1974 ஆம் ஆண்டில், சிறந்த நடிகருக்கான தேசிய திரைப்பட விருதை, வென்றார், *இத்திரைப்படத்தில் வெளிச்சபாடுவாக* (கடவுளுக்கும் இந்து கோவிலில் பூசை செய்பவருக்கும் இடையே ஒரு தெய்வமேறி குறிசொல்பவனாக) நடித்தார். இந்தத் திரைப்படம் 1974 ஆம் ஆண்டில் சிறந்த திரைப்படத்திற்கான தேசிய திரைப்பட விருதையும் , கேரள மாநில திரைப்பட விருதையும் பெற்றது . மலையாள சினிமாவின் மிகச்சிறந்த படங்களில் இதுவும் ஒன்று.  
இது எம்டி வாசுதேவன் நாயர் இயக்குநராக அறிமுகமான படமாகும். சுகுமாரன் மற்றும் சுமித்ரா நடிகர்களாக அறிமுகமான படமும் இதுவாகும். இதற்கு முன் இந்தி படத்தில் நடித்த ரவி மேனனின் இரண்டாவது படம் இது. இந்தப் படம் ரவி மேனனின் நடிப்பு வாழ்க்கையில் ஒரு திருப்புமுனையாக அமைந்தது.  
எம்டி வாசுதேவன் நாயர் எழுதிய "பள்ளிவளும் கல்சிலம்பும்" என்ற சிறுகதையைத் தழுவி எடுக்கப்பட்ட படமாகும்.
# நிர்மால்யம் (திரைப்படம்)

## கதைச்சுருக்கம்

இந்தப் படம், புறக்கணிக்கப்பட்ட கோவிலையும், கோவிலைச் சார்ந்திருக்கும் மக்களையும், சுற்றி நகர்கிறது. பி.ஜே.ஆண்டனி (வெளிச்சப்பாடு அல்லது குறிசொல்லுபவன்) கோவிலின் தெய்வ ஊழியராக உள்ளார். வெளிச்சப்பாடுவின் மனைவி நாராயணி (கவியூர் பொன்னம்மா) கோவிலில் கிடைக்கும் சொற்ப வருமானத்தில் குடும்பத்தை நடத்தி வருகிறார். அவரது மகன் அப்பு ( சுகுமாரன் ) படித்தவர். ஆனால் வேலையில்லாமல் இருகிறார். எனவே கோவில் மற்றும் தெய்வத்தின் மீது நம்பிக்கை இல்லாமல் இருக்கிறார். வெளிச்சபாடுவின் மகள் அம்மிணி கோவில் சடங்குகளில் தந்தைக்கு உதவுகிறார்.  
திடீரென்று கோவில் பூசாரி, தன் வேலையை விட்டுவிட்டு ஒரு டீக்கடையைத் தொடங்குகிறார். பக்கத்து கிராமத்தைச் சேர்ந்த புதிய அர்ச்சகர் பிரம்மதத்தன் நம்பூதிரி (ரவி மேனன்) இப்போது கோவிலைக் கவனித்துக்கொள்கிறார்.  
வீட்டில் நிலைமை சரியில்லாததாலும், தங்கைகளுக்கு இன்னும் திருமணம் ஆகாததாலும், கோவிலில் பணிபுரிகிறார். எனினும் அரசு வேலை கிடைக்கும் என்ற ஆசையில் இருக்கிறார்.  
அவர் வெளிச்சப்பாடுவின் மகள் அம்மிணியுடன் தகாத உறவு கொள்கிறார். இதனால் கிராமத்தை விட்டு வெளியேறுகிறார். கடுமையான வறுமையின் காரணமாக வெளிச்சப்பாடு பிச்சை எடுக்கத் தொடங்குகிறார். ஒரு நாள் அவரது மகன் அப்பு புனித வாளை வெற்றிலை வியாபாரிக்கு விற்க முயற்சிக்கிறார், வெளிச்சப்பாடு அதைக் கண்டுபிடிகிறார். அவர் மகன் அப்புவை உடனடியாக வீட்டை விட்டு வெளியேறச் சொல்கிறார்.  
இதற்கிடையில், கிராமத்தில் பெரியம்மை நோய் பரவியுள்ளது, முதலில் பாதிக்கப்பட்டது வாரியரின் மனைவி. பெரியம்மை நோய் பரவியதால், மக்கள் கோவில் மற்றும் அதன் சடங்குகளில் தீவிரம் காட்டுகின்றனர். கிராம மக்கள் அம்மன் கோவிலில் திருவிழா நடத்த முடிவு செய்து அனைவரிடமும் பணம் வசூலிக்கத் தொடங்குகின்றனர்.  
திருவிழா நாளில், வெளிச்சப்பாடு, தனது மனைவி நாராயணி தனது உடலை உள்ளூர் வட்டிக்காரரிடம் விற்று பிழைப்பு நடத்துவதைக் வெளிச்சப்பாடு காண நேர்கிறது.  
வெளிச்சப்பாடு முற்றிலும் உடைந்து போகிறார். இவர் தேவியின் முன் ஆவேசமாக வெறியாட்டு நடனமாடுகிறார். புனித வாளால் நெற்றியில் வெட்டிக் கொள்கிறார். முகத்தில் வடியும் இரத்தத்தை, வெளிச்சப்பாடு தன் மனைவி முகத்தில் உமிழ்கிறார். இறந்து விழும் வரை வெறியுடன் நடனமாடுகிறார். ஆவேசமிக்க உக்கிரமான காட்சியுடன் படம் முடிகிறது.
# நிர்மால்யம் (திரைப்படம்)

## நடிகர்கள்

- வெளிச்சப்பாடு (குறிசொல்லுவோன்) வேடத்தில் பிஜே ஆண்டனி
- வெளிச்சபாட்டின் மகள் அம்மினியாக சுமித்ரா
- பிரம்மதத்தன் நம்பூதிரியாக ரவிமேனன், கோவில் அர்ச்சகர்
- வெளிச்சபாட்டின் மனைவி நாராயணியாக கவியூர் பொன்னம்மா
- வெளிச்சபாட்டின் மகன் அப்புவாக சுகுமாரன்
- உள்ளூர் வட்டிக்கு பணம் (கடன்) கொடுப்பவராக குஞ்சாண்டி
- ராவுண்ணி நாயராக சங்கரடி
- சாந்தா தேவி
- வலிய தம்புரானாக கொட்டாரக்கார ஸ்ரீதரன் நாயர்
- எம்.எஸ்.நம்பூதிரி
- எஸ்பி பிள்ளை
# நிர்மால்யம் (திரைப்படம்)

## தயாரிப்பு

படத்தின் முக்கிய படப்பிடிப்பு, எடப்பல் அருகே உள்ள முக்கோலா ( முகுதாலா ) என்ற சிறிய கிராமத்தில் நடைபெற்றது. நாவல் பிலிம்ஸ் நிறுவனம் சார்பில் எம்டி வாசுதேவன் நாயர் இந்தப் படத்தைத் தயாரித்துள்ளார். ஒளிப்பதிவாளர் ராமச்சந்திர பாபு கூறும்போது, “கிராம மக்கள் முழு ஒத்துழைப்பு நல்கினர். காட்சிகளுக்கான தேவையான பொருட்களையும் எங்களுக்கு கொடுத்து உதவினர். சிறிய மற்றும் கூட்டமான காட்சிகளிலும் நடித்தனர். உண்மையில், அவர்கள் படப்பிடிப்புக் குழுவுடன் மிகவும் இணைந்திருந்தார்கள். படப்பிடிப்பு முடிந்து நாங்கள் ஊருக்குப் புறப்படும் நேரம் வரும்போது பல குழந்தைகள் கண்ணீருடன் இருந்தனர்.  
ஸ்ரீகோவில் பகுதியைத் தவிர மற்ற காட்சிகள் அனைத்தும் ஒரே ஷெட்யூலில் முடிக்கப்பட்டது. கோழிக்கோட்டில் ஸ்ரீகோவில் சிலையுடன் கூடிய ஒரு செட் அமைத்து, அங்கு நெருக்கமான காட்சிகளைப் படமாக்கியுள்ளார்கள். எங்கள் படப்பிடிப்பிற்குப் பயன்படுத்தப்பட்ட கோவிலில், வழக்கமான பூஜைகள் நடைபெறாததாலும், அது மிகவும் நெரிசலான இடமாக இருந்ததாலும், விளக்குகள் போன்றவற்றை வைப்பதற்கும், உள்ளே நுழைய விடாமல் நிர்வாகம் தடை செய்தது. மற்ற வெளிப்புற இடங்களுக்கு, திருமிட்டக்கோடு கோயிலில் ஆற்றங்கரையில் உள்ள படிகளைப் பயன்படுத்திப் பாடல் காட்சியையும், அருகிலுள்ள குகையில் மழைக் காட்சியையும் படமாக்கியுள்ளனர். தீயணைப்பு இயந்திரங்களின் உதவியுடன் மழைக்கட்சியைப் படமாக்கியுள்ளனர். படத்தின் இறுதிக்கட்ட வேலைகள் சென்னையில் நடந்தது.  
மூத்த நடிகர் சங்கரடியும் வெளிச்சபாடு கதாபாத்திரத்திற்கு பரிசீலிக்கப்பட்டார். ஆனால் அவரது உடலமைப்பு அந்த கதாபாத்திரத்திற்கு பொருந்தாது என்று கூறி அவரே அந்த வாய்ப்பை நிராகரித்தார். அவரே பிஜே ஆண்டனியைப் பரிந்துரைத்தார். ஆண்டனியின் சிறந்த நடிப்பு இன்னமும் மறக்கமுடியாத ஒன்றாகக் கருதப்படுகிறது.
# நிர்மால்யம் (திரைப்படம்)

## ஒலிப்பதிவு

கே.ராகவன் இசையமைத்திருந்தார். சுவாதி திருநாள் மற்றும் எடசேரி எழுதிய கவிதைகள் படத்தில் பயன்படுத்தப்பட்டுள்ளன.
| "பனிமதிமுகி பால். ." | கேபி பிரம்மானந்தன், சுகுமாரி நரேந்திர மேனன் | சுவாதி திருநாள் |  |
| --- | --- | --- | --- |
| "திந்தனம் தாரோ. ." | சுகுமாரி நரேந்திர மேனன், பத்மினி | எடசேரி |  |
| "சமயமாய். ." | கே.பி.பிரம்மானந்தன், எல்.ஆர்.அஞ்சலி | எடசேரி |  |
| "ஸ்ரீமஹாதேவன் தந்தே. ." | கேபி பிரம்மானந்தன், பத்மினி | எடசேரி | } |
# நிர்மால்யம் (திரைப்படம்)

## விருதுகள்

- சிறந்த திரைப்படத்திற்கான தேசிய திரைப்பட விருது
- சிறந்த நடிகருக்கான தேசிய திரைப்பட விருது - பிஜே ஆண்டனி
- சிறந்த திரைப்படத்திற்கான கேரள மாநில திரைப்பட விருது
- சிறந்த நடிகருக்கான கேரள மாநில திரைப்பட விருது - பிஜே ஆண்டனி
- சிறந்த எடிட்டருக்கான கேரள மாநில திரைப்பட விருது
- வசனங்களுக்கான கேரள மாநில திரைப்பட விருது
# ஜோசப் (2018 திரைப்படம்)

***ஜோசப்*** என்பது 2018 ஆம் ஆண்டு வெளியான இந்திய மலையாள மொழி, திகிலூட்டும் குற்றவியல் திரைப்படமாகும். இப்படத்தை எம். பத்மகுமார் இயக்கியுள்ளார். ஷாஹி கபீர் திரைக்கதை வசனம் எழுதியுள்ளார் . இதில் ஜோஜு ஜார்ஜ், திலீஷ் போத்தன், இர்ஷாத், ஆத்மியா ராஜன், ஜானி ஆண்டனி, சுதி கொப்பா, மாளவிகா மேனன், மாதுரி பிரகன்சா ஆகியோர் நடித்துள்ளனர். விசாரணை குறித்த திகிலூட்டும் கதை இப்படத்திற்கு வலுவூட்டுகிறது. ஓய்வு பெற்ற நான்கு போலீஸ்காரர்களின் வாழ்க்கையில் நிகழும் கதையே படத்தின் மையக்கரு. திரைப்படத்தின் சில காட்சிகள் (தொடக்கத்தில் காட்டப்படும் இரட்டைக் குற்றக் காட்சி) எழுத்தாளர் ஷாஹி கபீரின் நிஜ வாழ்க்கை அனுபவத்தை அடிப்படையாகக் கொண்டது. ஜோஜு சிறந்த குணச்சித்திர நடிகருக்கான கேரள மாநில திரைப்பட விருதை வென்றார். தேசிய விருதுகளில் சிறப்புப் பாராட்டையும் இவர் பெற்றார். இப்படம் தமிழில் *ஆர்.கே.சுரேஷ்* நடித்த விசித்திரன் என்ற பெயரிலும், பின்னர் தெலுங்கில் ராஜசேகர் நடித்த *சேகர்* என்ற பெயரிலும், கன்னடத்தில் வி.ரவிச்சந்திரன் நடிப்பில் *ரவி போபண்ணா* என்ற பெயரிலும் மறு ஆக்கம் செய்யப்பட்டது . சன்னி தியோலை வைத்து இந்தி மறு ஆக்கம்கும் தயாராகிறது. பென்யாமினின் 'சரீரசாஸ்திரம்' நாவலுடன் இப்படத்தின் மையக் கருப் பல ஒற்றுமைகள் உள்ளன.
# ஜோசப் (2018 திரைப்படம்)

## கதைச்சுருக்கம்

பீட்டர் (திலீஷ் போத்தன்) காவல்துறையிடம் இருந்து பதக்கம் பெறுவதுடன் படம் தொடங்குகிறது. விழா முடிந்ததும், பீட்டர் மற்றும் ஜோசப்பின் (ஜோஜு ஜார்ஜ்) நண்பர்கள் காரில் பயணித்துக்கொண்டிருக்கும்போது, பதக்கத்தைப் பெற்றதற்கான காரணத்தை ஓட்டுநர் விசாரித்தார்.  
கதை பின்னர், ஓர் ஓய்வுபெற்ற போலீஸ்காரரான ஜோசப்பை நோக்கி நகர்கிறது, அவர் தனித்துவமாகவும் கூர்மையாகவும் விசாரணை மேற்கொள்வதில் வல்லவர். ஜோசப், தன் மனைவி ஸ்டெல்லாவிடமிருந்து (ஆத்மியா ராஜன்) பிரிந்து வாழ்கிறார்.  
அவர் ஒரு வயதான தம்பதியினரின் கொலை குறித்த குற்றத்தை விசாரிக்கக் மாவட்ட காவல்துறை அதிகாரியால் அழைக்கப்படுகிறார்.  
ஜோசப் குற்றம் நிகழ்ந்த இடத்திற்கு சென்று விசாரணையும் நடத்துகிறார். கொலை நடந்த இடத்தில் இருந்தவர்களை விசாரிக்கையில், மனு என்ற இளைஞன் வீட்டுக்கு பால் கொடுக்க வந்தபோது, சம்பவத்தை முதன்முதலில் நேரில் பார்த்து போலீசாருக்கு தகவல் கொடுத்ததாக தெரியவருக்கிறது.  
ஜோசப், குற்றம் நடந்த இடத்தில் இருந்த உறுப்பினர்களை விசாரித்த பின்னர், குற்றம் நடந்த இடத்தில் இருந்து சடலத்தை அகற்ற உதவிய தொழிலாளி ஒருவருடன் மது அருந்தச் செல்கிறார். மனுவின் வீட்டிற்கு சென்று மது அருந்துவது என்று முடிவு செய்கிறார்கள். பிறகு தனக்கு ஒரு பெப்சி வாங்கி வருமாறு மனுவை அனுப்புகிறார்.  
மனு திரும்பி வரும்போது அவன் வீட்டில் போலீஸ் இருப்பதைக் கண்டு அதிர்ச்சியடைகிறான், ஜோசப் மனுவை குற்றவாளியாக அறிவிக்கிறார். போலீசார் மனுவை கைது செய்தனர், மேலும் ஜோசப் பல்வேறு குற்ற தடயங்களை காவல்துறை உயர் அதிகாரியிடம் அளித்த பின்னர் ஜோசப் உண்மையில் நம்பகமானவர் என்று தெரியவருகிறது.  
சில நாட்களுக்குப் பிறகு, ஜோசப் தனது மனைவியின் விபத்தைப் பற்றி கேள்விப்பட்டு அதிர்ச்சியடைந்து, அவரது உடல்நிலை குறித்து விசாரிக்க மருத்துவமனைக்கு விரைந்கிறார். ஜோசப் இன்னும் ஸ்டெல்லா மீது காதல் கொண்டிருப்பதை அவனது நண்பர்கள் கண்டுபிடித்து, அவர்கள் பிரிந்ததற்கான காரணம் என்ன என்று விசாரிக்கிறார்.  
நினைவு மீட்புக் காட்சி: ஜோசப் சில ஆண்டுகளுக்கு முன்பு (ஜோசப்பின் திருமணத்திற்குப் பிறகு) ஒரு குற்றச் சம்பவத்தை விசாரிக்கச் சென்று பிணத்தைப் பரிசோதித்தபோது, அது தனது முன்னாள் காதலி லிசம்மாவின் (மாதுரி பிரகன்சா) சடலம் என்பதைக் கண்டு அதிர்ச்சியடைகிறார்.  
இந்தச் சம்பவம் உண்மையில் அவருக்கு நெருடலாக இருக்கிறது. இந்த உண்மையை தனது மனைவியிடம் சொல்வதற்கு தடுமாறுகிறார். விரைவில் குடிப்பழக்கத்திற்கு அடிமையாகிறார். நாளடைவில் தனது மனைவியுடன் கொண்டிருந்த ஆரோக்கியமான மண உறவை முறித்துக் கொள்கிறார்.  
பின்னர் காட்சி நிகழ்காலத்திற்கு மாறுகிறது. ஸ்டெல்லா மூளைச் சாவு அடைந்துவிட்டதாக அறிவிக்கப்படுகிறது. அவரது உறுப்புகளை தானம் செய்யும்படி ஜோசப்பை மருத்துவர் கோரகிறார். ஆனால் ஸ்டெல்லா கொலை செய்யப்பட்டதாக கிடைத்த உண்மைகளிலின் அடிப்படையில் தெளிவாகிறது. ஸ்டெல்லாவின் கொலை மர்மம் குறித்து அவர் எவ்வாறு தீர்வு காண்கிறார் என்பது மீதிக்கதை.
# ஜோசப் (2018 திரைப்படம்)

## நடிகர்கள்

- ஜோஜு ஜார்ஜ், ஜோசப் பாறேக்காட்டிலாக, ஓய்வு பெற்ற போலீஸ்காரர்
- ஜோசப்பின் முன்னாள் மனைவி ஸ்டெல்லா பீட்டராக ஆத்மியா ராஜன்
- தயானா ஜோசப், ஜோசப் மற்றும் ஸ்டெல்லாவின் மகளாக மாளவிகா மேனன்
- திலீஷ் போத்தன் ஸ்டெல்லாவின் கணவன் பீட்டராக,
- லிசம்மாவாக மாதுரி பிரகன்சா, ஜோசப்பின் முன்னாள் காதலி
- ஜோசப்பின் தோழி சுதியாக சுதி கொப்பா
- ஜோசப்பின் நண்பரான டி.சித்தீக்காக இர்ஷாத்
- ஜோசப்பின் நண்பராக ஜேம்ஸ் எலியா
- ஜோசப்பின் நண்பனாக கிஜான்
- நெடுமுடி வேணு அட்வ. சீனிவாசன்
- சர்ச் பாதிரியாராக ஜானி ஆண்டனி
- ஜாஃபர் இடுக்கி சர்ச் பாதிரியார்
- டீக்கடை உரிமையாளராக பிட்டோ டேவிஸ்
- விஸ்வநாதனாக ராஜேஷ் சர்மா
- எஸ்பி வேணுகோபாலாக அனில் முரளி
- கார் உரிமையாளராக இடவேல பாபு
- இதய நோய் நிபுணராக பிரேம் பிரகாஷ்
- ரேணுகாவாக சோனியா எம்.எஸ்.(ஜோசப்பின் மகளின் இதயத்தைப் பெற்ற பெண்)
# ஜோசப் (2018 திரைப்படம்)

## இசை

பாடல்களுக்கு ரஞ்சின் ராஜ் மற்றும் பாக்யராஜ் (பாண்டு பாடவரம்பத்திலோடு) இசையமைத்துள்ளனர், படத்தின் இசையமைப்பாளர் அனில் ஜான்சன் ஆவார்.
# ஜோசப் (2018 திரைப்படம்)

## திரையிடல்

படம் 16 நவம்பர் 2018 அன்று வெளியிடப்பட்டது.
# ஜோசப் (2018 திரைப்படம்)

## திரையிடல்

### திரைப்பட வருமானம்

*ஜோசப்* வணிக ரீதியாக வெற்றியடைந்தது மற்றும் திரையரங்குகளில் 125 நாட்கள் ஓடியது.
# ஜோசப் (2018 திரைப்படம்)

## சர்ச்சை

குறிப்பாக கடுமையான சட்டங்கள் காரணமாக கேரளாவில் சமீப ஆண்டுகளில் உறுப்பு மாற்று அறுவை சிகிச்சைகள் குறைந்து வருவதன் பின்னணியில், உடல் உறுப்பு மாற்று அறுவை சிகிச்சை ஊழலுக்காக நன்கொடையாளர்களின் கொலையை உள்ளடக்கிய ஒரு சதியை சித்தரிப்பதற்காக இந்திய மருத்துவ சங்கத்தால் படம் விமர்சிக்கப்பட்டது. தி இந்துவுக்கு அளித்த பேட்டியில், எழுத்தாளர் ஷாஹி கஹிர், மிருதசஞ்சீவனி [கேரளா நெட்வொர்க் ஃபார் ஆர்கன் ஷேரிங், மாநில அரசின் திட்டம்] பற்றி ஒரு பயத்தை உருவாக்க விரும்பவில்லை, மாறாக ஒரு குற்றத்தைத் தடுக்கும் முயற்சி என்று பதிலளித்தார். சமூக ஊடகங்கள் உட்பட பொது தளங்களில் உறுப்பு தானம் பற்றிய பல விவாதங்களுக்கு பிறகு இந்த சர்ச்சை முடிவுக்கு வந்தது..
# ஜோசப் (2018 திரைப்படம்)

## விருதுகள்

| தேசிய திரைப்பட விருதுகள் | சிறப்பு குறிப்பு | ஜோஜு ஜார்ஜ் |
| --- | --- | --- |
| கேரள மாநில திரைப்பட விருதுகள் | சிறந்த குணச்சித்திர நடிகர் | ஜோஜு ஜார்ஜ் |
| சிறந்த பின்னணிப் பாடகர் (ஆண்) | விஜய் யேசுதாஸ் |  |
| சிறந்த பாடலாசிரியர் | பி.கே.ஹரிநாராயணன் |  |
| மூவி ஸ்ட்ரீட் திரைப்பட விருதுகள் | சிறந்த நடிகர் | ஜோஜு ஜார்ஜ் |
| சிறந்த இசை இயக்கம் | ரஞ்சின் ராஜ் |  |
| சிறந்த பின்னணி இசை | அனில் ஜான்சன் |  |
| பிலிம்பேர் விருதுகள் தென் | சிறந்த நடிகர் | ஜோஜு ஜார்ஜ் |
| சிறந்த பின்னணிப் பாடகர் - ஆண் | விஜய் யேசுதாஸ் |  |
| தென்னிந்திய சர்வதேச திரைப்பட விருதுகள் | சிறந்த ஆண் பின்னணி பாடகருக்கான SIIMA விருது | விஜய் யேசுதாஸ் |
# இரமாகாந்த் பார்கவா

**இரமாகாந்த் பார்கவா** (*Ramakant Bhargava*)(பிறப்பு: அக்டோபர் 2, 1953) என்பவர் இந்திய அரசியல்வாதி ஆவார். இவர் 2019 இந்தியப் பொதுத் தேர்தலில் பாரதிய ஜனதா கட்சியின் வேட்பாளராக மத்தியப் பிரதேசத்தின் விதிசா மக்களவைத் தொகுகியிலிந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார். இவர் மார்க்பெட் மத்தியப் பிரதேசத்தின் மேனாள் தலைவர் மற்றும் மத்தியப்பிரதேச அபெக்ஸ் வங்கியின் மேனாள் இயக்குநர் ஆவார்.
# யோசு ராமோசு-ஓர்டா

**யோசு மனுவர் ராமோசு-ஓர்டா** (José Manuel Ramos-Horta) (போர்த்துக்கீசிய உச்சரிப்பு:[ʒuˈzɛ ˈʁɐ̃muz ˈɔɾtɐ] ; பிறப்பு 26 டிசம்பர் 1949) ஒரு கிழக்கு திமோர் அரசியல்வாதி ஆவார். இவர் கிழக்கு திமோரின் அதிபராகத் தேர்ந்தெடுக்கப்பட்டவர் மற்றும் 20 மே 2022 அன்று பதவியேற்க உள்ளார். முன்பு 20 மே 2007 முதல் 20 மே 2012 வரை ஜனாதிபதியாக பணியாற்றினார். முன்னதாக 2002 முதல் 2006 வரை வெளியுறவு அமைச்சராகவும், 2006 முதல் 2007 வரை பிரதமராகவும் இருந்தார். . "கிழக்கு திமோரில் நடந்த மோதலுக்கு நியாயமான மற்றும் அமைதியான தீர்வை நோக்கி" உழைத்ததற்காக கார்லோஸ் பிலிப் சிமெனெஸ் பெலோவுடன் இணைந்து 1996 ஆம் ஆண்டு அமைதிக்கான நோபல் பரிசைப் பெற்றவர்.  
பிரெட்டிலின் நிறுவனர் மற்றும் முன்னாள் உறுப்பினராக, ராமோசு -ஓர்டா கிழக்கு திமோரின் இந்தோனேசிய ஆக்கிரமிப்பின் ஆண்டுகளில் (1975-1999) கிழக்கு திமோர் எதிர்ப்பிற்கான நாடுகடத்தப்பட்ட செய்தித் தொடர்பாளராக பணியாற்றினார். அவர் பிரெட்டிலினுடன் தொடர்ந்து பணியாற்றியபோது, ராமோசு-ஓர்டா 1988 ஆம் ஆண்டில் கட்சியில் இருந்து ராஜினாமா செய்தார், ஒரு சுயாதீன அரசியல்வாதி ஆனார்.  
கிழக்கு திமோர் 2002 ஆம் ஆண்டில் சுதந்திரம் அடைந்த பிறகு, நாட்டின் முதல் வெளியுறவு அமைச்சராக ராமோசு-ஓர்டா நியமிக்கப்பட்டார். அரசியல் குழப்பங்களுக்கு மத்தியில் 25 சூன் 2006 அன்று அவர் பதவி விலகும் வரை இந்தப் பதவியில் அவர் பணியாற்றினார். சூன் 26 அன்று, பிரதம மந்திரி மாரி அல்காட்டிரி பதவி விலகியதைத் தொடர்ந்து, அதிபர் சனானா குஸ்மாவோவினால் ராமோஸ்-ஹோர்டா தற்காலிகப் பிரதமராக நியமிக்கப்பட்டார். இரண்டு வாரங்களுக்குப் பிறகு, 2006 ஆம் ஆண்டு சூலை 10 அன்று, அவர் கிழக்கு திமோரின் இரண்டாவது பிரதமராகப் பதவியேற்றார். 2007 ஆம் ஆண்டில் அதிபராகத் தேர்ந்தெடுக்கப்பட்டார். 11 பிப்ரவரி 2008 அன்று, ராமோசு-ஓர்டா ஒரு படுகொலை முயற்சியின் போது சுடப்பட்டார்.  
2012 ஆம் ஆண்டில் அதிபராகப் பதவியில் இருந்து விலகிய பிறகு, 2 சனவரி 2013 அன்று கினியா-பிசாவில் (UNIOGBIS) ஐக்கிய நாடுகள் சபையின் சிறப்புப் பிரதிநிதியாகவும் ஐக்கிய நாடுகளின் ஒருங்கிணைந்த அமைதிக் கட்டிட அலுவலகத்தின் தலைவராகவும் ராமோசு-ஓர்டா நியமிக்கப்பட்டார். அவர் 2022 தேர்தலில் திமோர் மறுசீரமைப்புக்கான தேசிய காங்கிரஸின் வேட்பாளராக நின்று, இரண்டாம் நிலை வெற்றியை முடித்தார்.
# யோசு ராமோசு-ஓர்டா

## ஆரம்பகால வரலாறு மற்றும் குடும்பம்

*மெஸ்டிகோ* இனத்தைச் சேர்ந்த, ராமோஸ்-ஹோர்டா 1949 இல் கிழக்கு திமோரின் தலைநகரான டிலியில் ஒரு திமோர் தாய் மற்றும் போர்த்துகீசிய தந்தைக்கு பிறந்தார், அவர் சலாசர் சர்வாதிகாரத்தால் அப்போதைய போர்த்துகீசிய திமோருக்கு நாடுகடத்தப்பட்டார். அவர் சோய்பாடா என்ற சிறிய கிராமத்தில் கத்தோலிக்க மிஷனில் கல்வி பயின்றார், பின்னர் இந்தோனேசிய படையெடுப்பிற்குப் பிறகு அதன் தலைமையகமாக பிரெட்டிலின் தேர்வு செய்தார். அவரது பதினொரு சகோதர சகோதரிகளில், நான்கு பேர் இந்தோனேசிய இராணுவத்தால் கொல்லப்பட்டனர்.  
ராமோசு-ஓர்டா 1983 ஆம் ஆண்டில் தி ஹேக் அகாடமி ஆஃப் இன்டர்நேஷனல் லாவிலும், ஓஹியோவின் யெல்லோ ஸ்பிரிங்ஸில் உள்ள அந்தியோக் கல்லூரியிலும் பொது சர்வதேச சட்டத்தைப் பயின்றார். அங்கு அவர் 1984 ஆம் ஆண்டில் அமைதிப் படிப்பில் முதுகலைப் பட்டம் பெற்றார். அவர் 1983 ஆம் ஆண்டில் ஸ்திராஸ்பூர்க்கில் உள்ள சர்வதேச மனித உரிமைகள் நிறுவனத்தில் மனித உரிமைகள் சட்டத்தில் பயிற்சி பெற்றார். 1983 ஆம் ஆண்டில் கொலம்பியா பல்கலைக்கழகத்தில் அமெரிக்க வெளியுறவுக் கொள்கையில் முதுகலை படிப்புகளை முடித்தார். அவர் 1987 ஆம் ஆண்டு முதல் ஆக்ஸ்போர்டு பல்கலைக்கழகத்தின் செயின்ட் ஆண்டனி கல்லூரியின் மூத்த துணை உறுப்பினராக உள்ளார். இவர் போர்த்துகீசியம், ஆங்கிலம், பிரஞ்சு, ஸ்பானிஷ் மற்றும் பொதுவாக பேசப்படும் கிழக்கு திமோர் மொழி, டெட்டம் ஆகிய ஐந்து மொழிகளை சரளமாகப் பேசுபவரும் ஆவார்.  
ராமோசு-ஓர்டா, கிழக்கு திமோரின் மாநில மற்றும் உள்துறை அமைச்சரான அனா பெசோவா பின்டோவிடம் இருந்து விவாகரத்து பெற்றார், அவருடன் மொசாம்பிக்கில் நாடுகடத்தப்பட்ட லோரோ ஹோர்டா என்ற மகன் உள்ளார்.
# யோசு ராமோசு-ஓர்டா

## அரசியல் வாழ்க்கை

### ஜனாதிபதி பதவிக்கான முதல் தேர்தல் (2007)

22 பிப்ரவரி 2007 அன்று அல் ஜசீரா ஒளிபரப்பிற்கு அளித்த பேட்டியில், ஏப்ரல் 2007 தேர்தலில் தான் ஜனாதிபதி பதவிக்கு போட்டியிடுவதாக ராமோஸ்-ஹோர்டா கூறினார். 25 பிப்ரவரி 2007 அன்று, ராமோஸ்-ஹோர்டா தனது வேட்புமனுவை முறையாக அறிவித்தார். அவர் மீண்டும் தேர்தலில் போட்டியிடாத குஸ்மாவோவின் ஆதரவைப் பெற்றார். குளோபல் சவுத் டெவலப்மென்ட் இதழுக்கு அளித்த பேட்டியில், ராமோஸ்-ஹோர்டா, மகாத்மா காந்தி தனது சிறந்த ஹீரோ என்பதை வெளிப்படுத்தினார்.  
ஏப்ரல் 9 அன்று நடைபெற்ற முதல் சுற்றுத் தேர்தலில், ராமோஸ்-ஓர்டா 21.81% வாக்குகளைப் பெற்று இரண்டாவது இடத்தைப் பிடித்தார்; அவரும் முதல் இடத்தைப் பிடித்த பிரெட்டிலின் வேட்பாளர் பிரான்சிஸ்கோ குட்டெரெஸும், பின்னர் மே மாதம் நடந்த இரண்டாவது சுற்றுத் தேர்தலில் பங்கேற்றனர். மே 11 அன்று கிழக்கு திமோரின் தேசிய தேர்தல் குழுவின் செய்தித் தொடர்பாளர் மரியா ஏஞ்சலினா சர்மென்டோ மூலம் இரண்டாம் கட்டத் தேர்தல்களின் முழு முடிவுகள் அறிவிக்கப்பட்டன, மேலும் ராமோஸ்-ஹோர்டா 69% வாக்குகளைப் பெற்று வெற்றி பெற்றார்.  
இவர் 20 மே 2007 அன்று டிலியில் உள்ள நாடாளுமன்ற இல்லத்தில் நடந்த விழாவில் கிழக்கு திமோரின் ஜனாதிபதியாக பதவியேற்றார் . முந்தைய நாள் பிரதமர் பதவியை ராஜினாமா செய்தார் மற்றும் எஸ்தானிஸ்லாவ் டா சில்வா பதவிக்கு வந்தார்.
# யோசு ராமோசு-ஓர்டா

## அரசியல் வாழ்க்கை

### படுகொலை முயற்சி

11 பிப்ரவரி 2008 அன்று, ராமோஸ்-ஹோர்டா ஒரு படுகொலை முயற்சியில் சுடப்பட்டார். துப்பாக்கிச் சண்டையில், ராமோஸ்-ஹோர்டாவின் காவலர்களில் ஒருவர் காயமடைந்தார், கிளர்ச்சித் தலைவர் ஆல்ஃபிரடோ ரெய்னாடோ உட்பட இரண்டு கிளர்ச்சி வீரர்கள் கொல்லப்பட்டனர். ராமோஸ்-ஹோர்டா, டிலியில் உள்ள நியூசிலாந்து ராணுவ தளத்தில் சிகிச்சை பெற்று ஆஸ்திரேலியாவில் உள்ள ராயல் டார்வின் மருத்துவமனைக்கு மேல் சிகிச்சைக்காக மாற்றப்பட்டார். இரண்டு அல்லது மூன்று முறை துப்பாக்கியால் சுடப்பட்டு, வலது நுரையீரலில் மிகக் கடுமையான காயம் ஏற்பட்டதாக மருத்துவர்கள் கருதினர். அவரது உடல்நிலை கவலைக்கிடமானது அதே நேரத்தில் நிலையானது எனக் குறிப்பிடப்பட்டுள்ளது. இவர் முழு உயிர் ஆதரவில் தூண்டப்பட்ட கோமாவில் வைக்கப்பட்டார். பிப்ரவரி 21 அன்று சுயநினைவு பெற்றார். டார்வினில் குணமடைந்து வரும் ராமோஸ்-ஹோர்டாவிடமிருந்து ஒரு செய்தி மார்ச் 12 அன்று ஒளிபரப்பப்பட்டது. இந்தச் செய்தியில், அவர் தனது ஆதரவாளர்களுக்கும் ஆஸ்திரேலியாவிற்கும் நன்றி தெரிவித்ததோடு, "நான் மிகவும் நன்றாக கவனித்துக்கொள்ளப்பட்டேன்" என்று கூறினார். அவரது உடல்நிலையில் முன்னேற்றம் ஏற்பட்டு வருவதாகவும், உடற்பயிற்சிக்காக தினசரி சிறிய நடைப்பயிற்சி மேற்கொள்ளத் தொடங்கியுள்ளதாகவும் செய்தித் தொடர்பாளர் தெரிவித்தார்.  
ராயல் டார்வின் மருத்துவமனையில் இருந்து மார்ச் 19 அன்று ராமோஸ்-ஹோர்டா விடுவிக்கப்பட்டார், இருப்பினும் அவர் "இன்னும் சில வாரங்களுக்கு" உடல் சிகிச்சைக்காக ஆஸ்திரேலியாவில் தங்கியிருப்பார் என்று கூறினார். துப்பாக்கிச் சூட்டைத் தொடர்ந்து தான் சுயநினைவுடன் இருந்ததாகவும், அவர் சிகிச்சைக்காக எப்படி அழைத்துச் செல்லப்பட்டார் என்பதை விவரித்து, "ஒவ்வொரு விவரத்தையும் நினைவில் வைத்துக் கொள்ளுங்கள்" என்றும் அவர் இந்தச் சந்தர்ப்பத்தில் கூறினார். ஏப்ரல் 17 அன்று, ராமோஸ்-ஹோர்டா டார்வினிலிருந்து திலிக்குத் திரும்பினார். அவர் விமான நிலையத்தில் செய்தியாளர் சந்திப்பை நடத்தினார், அதில் அவர் மலைகளில் மீதமுள்ள கிளர்ச்சியாளர்களை சரணடையுமாறு வலியுறுத்தினார்.
# யோசு ராமோசு-ஓர்டா

## அரசியல் வாழ்க்கை

### 2012 ஜனாதிபதி பதவிக்கான ஏலம்

2012 ஆம் ஆண்டு மார்ச் 17 ஆம் தேதி நடைபெற்ற ஜனாதிபதித் தேர்தலின் முதல் சுற்றில், இரண்டாவது மற்றும் கடைசி முறையாக அதிபராகத் தகுதி பெற்ற ராமோஸ்-ஹோர்டா, 19.43% வாக்குகளைப் பெற்றார். பிரான்சிஸ்கோ கட்டெரர்ஸ் 27.28 % வாக்குகளைப் பெற்றார். டவுர் மதான் ருவாக் 24.17% வாக்குகளைப் பெற்று மூன்றாவது இடத்தைப் பிடித்தார். அவர் தோல்வியை ஒப்புக்கொண்டார். அவரது பதவிக்காலம் மே 19 அன்று முடிவடைந்தது. அவரது வாரிசாக டார் மாடன் ருவாக் பதவியேற்றார்.
# யோசு ராமோசு-ஓர்டா

## அரசியல் வாழ்க்கை

### ஜனாதிபதி பதவிக்கான இரண்டாவது தேர்தல் (2022)

தற்போதைய ஜனாதிபதி பிரான்சிஸ்கோ "லு-ஓலோ" குட்டெரெஸ் அரசியலமைப்பை மீறியதாகக் கூறியதால், ராமோஸ்-ஹோர்டா ஓய்வு பெற்றார். ஜனாதிபதி தேர்தலில் வெற்றி பெற்றால் நாடாளுமன்றத்தை கலைத்துவிட்டு புதிய தேர்தலுக்கு அழைப்பு விடுப்பேன் என அவர் குறிப்பிட்டுள்ளார். அவரது பிரச்சாரத்தை சனானா குஸ்மாவோ ஆதரித்தார், அவர் "திமோர் லெஸ்டேயின் அரச உருவாக்குநர்" என்று அழைக்கப்பட்டார். ராமோஸ்-ஹோர்டா வறுமைக் குறைப்பு, தாய்மார்கள் மற்றும் குழந்தைகளுக்கான சுகாதார சேவைகளை அதிகரித்தல், அத்துடன் வேலைவாய்ப்பை அதிகரிப்பது போன்ற ஒரு தளத்தில் இயங்கினார். ரமோஸ்-ஹோர்டா மற்றும் பதவியில் உள்ள பிரான்சிஸ்கோ குட்டெரெஸ் ஆகியோருக்கு இடையே ஒரு நீயா? நானா? போட்டி இருந்தது. ரமோஸ்-ஹோர்டா 62.09% வாக்குகளைப் பெற்று 37.91% வாக்குகளைப் பெற்ற குட்டெரெஸை மிகப்பெரும் வித்தியாசத்தில் தோற்கடித்தார். ஒரு பேரணியில் ஆதரவாளர்களிடம் பேசிய ராமோஸ்-ஹோர்டா பின்வரும் பிரகடனம் செய்தார்: "எங்கள் மக்களிடமிருந்து, தேசத்திடம் இருந்து ஜனநாயகத்திற்கான நமது மக்களின் உறுதிப்பாட்டின் பெரும் ஆர்ப்பாட்டமாக இந்த ஆணையை நான் பெற்றுள்ளேன், ." வெற்றிக்குப் பிறகு குட்டெரெசுடன் தனிப்பட்ட முறையில் பேசவில்லை, ஆனால் தேர்தலைத் தொடர்ந்து அதிகாரத்தை ஒப்படைப்பது குறித்து விவாதிக்க குட்டெரெஸின் அலுவலகத்திலிருந்து அழைப்பு வந்ததாக அவர் கூறினார். போர்ச்சுகல் ஜனாதிபதி மார்செலோ ரெபெலோ டி சோசா "திமோர்-லெஸ்டே குடியரசின் ஜனாதிபதியாக தேர்ந்தெடுக்கப்பட்டதற்கு அன்பான வாழ்த்துக்களைத் தெரிவித்துக் கொள்கிறேன்" என்ற வாழ்த்துச் செய்தியின் மூலம் வழங்கினார்.
# யோசு ராமோசு-ஓர்டா

## விருதுகள்

### நோபல் பரிசு

கிழக்கு திமோரின் ரோமன் கத்தோலிக்க ஆயர் ஜிமெனெஸ் பெலோ மற்றும் ராமோஸ்-ஹோர்டா ஆகியோருக்கு கூட்டாக 1996 ஆம் ஆண்டு அமைதிக்கான நோபல் பரிசு வழங்கப்பட்டது.
# யோசு ராமோசு-ஓர்டா

## விருதுகள்

### நோபல் பரிசு

#### இதர விருதுகள்

- அமெரிக்கன் அகாடமி ஆஃப் அகாடமியின் தங்கத் தட்டு விருது (2002)
# தென் செபராங் பிறை மாவட்டம்

**தென் செபராங் பிறை மாவட்டம் ** (ஆங்கிலம்: *South Seberang Perai District*; மலாய்: *Daerah Seberang Perai Selatan* (*SPS*); சீனம்: 威南县; ஜாவி: دسبرڠ ڤراي اوتارا ) என்பது மலேசியாவின் பினாங்கு மாநிலத்தில் உள்ள ஒரு மாவட்டம். பினாங்கு மாநிலத்தில் ஐந்து மாவட்டங்கள் உள்ளன. அவற்றில் இந்த மாவட்டமும் ஒன்றாகும்.  
242 சதுர கிலோமீட்டர் பரப்பளவைக் கொண்டது. 2010-ஆண்டு மக்கள் தொகை கணக்கெடுப்பின்படி இந்த மாவட்டத்தின் மக்கள் தொகை 162,905.
# தென் செபராங் பிறை மாவட்டம்

## பொது

தென் செபராங் பிறை மாவட்டத்திற்கு வடக்கே இருக்கும் மத்திய செபராங் பிறை மாவட்டத்தை, சுஞ்சோங் ஆறு *(Sungai Junjong)* பிரிக்கிறது. கிழக்கில் கெடாவின் மாநில எல்லை பிரிக்கிறது. தெற்கில் பினாங்கு தீவில் இருந்து, பினாங்கு நீரிணை பிரிக்கிறது. இதே தெற்குப் பகுதியில் பேராக் மாநிலத்தின் எல்லையும், தென் செபராங் பிறை மாவட்டத்தைப் பிரிக்கிறது.  
இந்த மாவட்டத்தின் தலைநகரம் சுங்கை ஜாவி. மாவட்டத்தின் பெரிய நகரம் நிபோங் திபால். தென் செபராங் மாவட்டத்தில் அமைந்துள்ள பிற இடங்கள்:  
- பத்து காவான்
- புக்கிட் தம்பூன்
- சிம்பாங் அம்பாட்
- சுங்கை பாக்காப்
- வால்டோர்  
பினாங்கு மாநிலத்தின் செபராங் பிறை பகுதியில் உள்ள மூன்று நிர்வாக மாவட்டங்களில் இந்த மாவட்டமும் ஒன்றாகும்.  
தென் செபராங் பிறை மாவட்டத்தில் மீன்பிடித் தொழில் முக்கியமான தொழில். தவிர மற்றும் விவசாயத் துறையும் முக்கியமானது. இந்த மாவட்டத்தில் எண்ணெய் பனை தோட்டங்கள் மிகுதியாக உள்ளன.
# தென் செபராங் பிறை மாவட்டம்

## பொது

### மாவட்ட எல்லைகள்

1. மத்திய செபராங் பிறை மாவட்டம் - (வடக்கில்)
1. கெடா மாநிலம் - (கிழக்கில்)
1. பேராக் மாநிலம் - (தெற்கில்)
1. மலாக்கா நீரிணை - (மேற்கில்)
# தென் செபராங் பிறை மாவட்டம்

## மக்கள் தொகையியல்

கீழ்க்காணும் புள்ளிவிவரங்கள், 2010-ஆம் ஆண்டு, மலேசியாவின் புள்ளியியல் துறையால் நடத்தப்பட்ட தேசிய மக்கள் தொகைக் கணக்கெடுப்பின் அடிப்படையில் வழங்கப் படுகிறது.  
| இனக்குழுக்கள் |  |  |
| --- | --- | --- |
| மலாய்க்காரர்கள் | 67,743 | 41.6% |
| சீனர்கள் | 64,212 | 39.4% |
| **இந்தியர்கள்** | **30,479** | **18.7% ** |
| மற்றவர்கள் | 471 | 0.3% |
# தென் செபராங் பிறை மாவட்டம்

## நாடாளுமன்றத் தொகுதிகள்

மலேசிய நாடாளுமன்றத்தில் மத்திய செபராங் பிறை மாவட்டத்தின் பிரதிநிதிகள் (டேவான் ராக்யாட்)  
| நாடாளுமன்றம் | தொகுதி | உறுப்பினர் | கட்சி |
| --- | --- | --- | --- |
# தென் செபராங் பிறை மாவட்டம்

## சட்டமன்றத் தொகுதிகள்

பினாங்கு மாநிலச் சட்டமன்றத்தில் வடக்கு செபராங் பிறை மாவட்டப் பிரதிநிதிகளின் பட்டியல்  
| நாடாளுமன்றம் | தொகுதி | பெயர் | உறுப்பினர் | கட்சி |
| --- | --- | --- | --- | --- |
# தென் செபராங் பிறை மாவட்டம்

## தென் செபராங் பிறை மாவட்டத்தின் தமிழ்ப்பள்ளிகள்

மலேசியா; பினாங்கு; தென் செபராங் பிறை மாவட்டத்தில் *(South Seberang Perai District)* **11 தமிழ்ப்பள்ளிகள்** உள்ளன. அவற்றில் **1529 மாணவர்கள்** பயில்கிறார்கள். **178 ஆசிரியர்கள்** பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.  
| PBD4022 | பத்து காவான் தோட்டம் | SJK(T) Ladang Batu Kawan | **பத்து காவான் தோட்டத் தமிழ்ப்பள்ளி** | 14110 | சிம்பாங் அம்பாட் | 116 | 13 |  |
| --- | --- | --- | --- | --- | --- | --- | --- | --- |
| PBD4023 | பைராம் தோட்டம் | SJK(T) Ldg Byram | **பைராம் தோட்டத் தமிழ்ப்பள்ளி** | 14300 | நிபோங் திபால் | 26 | 8 |  |
| PBD4024 | நிபோங் திபால் | SJK(T) Nibong Tebal | **நிபோங் திபால் தமிழ்ப்பள்ளி** | 14300 | நிபோங் திபால் | 302 | 28 |  |
| PBD4025 | சங்காட் தோட்டம் | SJK(T) Ldg Changkat | **சங்காட் தோட்டத் தமிழ்ப்பள்ளி** | 14300 | நிபோங் திபால் | 41 | 10 |  |
| PBD4026 | சுங்கை ஜாவி | SJK(T) Ladang Jawi | **சுங்கை ஜாவி தோட்டத் தமிழ்ப்பள்ளி** | 14200 | சுங்கை பாக்காப் | 162 | 22 |  |
| PBD4028 | புக்கிட் பஞ்சூர் | SJK(T) Ldg Krian | **கிரியான் தோட்டத் தமிழ்ப்பள்ளி** | 14300 | நிபோங் திபால் | 241 | 23 |  |
| PBD4029 | சுங்கை பாக்காப் | SJK(T) Ldg Sempah | **செம்பா தோட்டத் தமிழ்ப்பள்ளி** | 14200 | சுங்கை ஜாவி | 82 | 10 |  |
| PBD4030 | சிம்பாங் அம்பாட் | SJK(T) Tasek Permai | **தாசேக் பெர்மாய் தமிழ்ப்பள்ளி**
<small>(தொலை நோக்குப் பள்ளி)</small> | 14120 | சிம்பாங் அம்பாட் | 184 | 22 |  |
| PBD4031 | டிரான்ஸ் கிரியான் தோட்டம் | SJK(T) Ldg Transkrian | **டிரான்ஸ் கிரியான் தோட்டத் தமிழ்ப்பள்ளி** | 14300 | நிபோங் திபால் | 65 | 10 |  |
| PBD4032 | சுங்கை பாக்காப் | SJK(T) Ladang Valdor | **வால்டோர் தோட்டத் தமிழ்ப்பள்ளி** | 14200 | சுங்கை பாக்காப் | 189 | 17 |  |
| PBD4034 | சுங்கை பாக்காப் | SJK(T) Sungai Bakap | **சுங்கை பாக்காப் தமிழ்ப்பள்ளி** | 14200 | சுங்கை ஜாவி | 121 | 15 | } |
# தென் செபராங் பிறை மாவட்டம்

## பினாங்கு மாநிலத்தில் உள்ள மாவட்டங்கள்

- ☆ வட செபராங் பிறை மாவட்டம் - *(North Seberang Perai District)*
- ☆ மத்திய செபராங் பிறை மாவட்டம் - *(Central Seberang Perai District)*
- ☆ தென் செபராங் பிறை மாவட்டம் - *(South Seberang Perai District)*
- ☆ வடகிழக்கு பினாங்கு தீவு மாவட்டம் - *(Northeast Penang Island District )*
- ☆ தென்மேற்கு பினாங்கு தீவு மாவட்டம் - *(Southwest Penang Island District)*
# தென் செபராங் பிறை மாவட்டம்

## புள்ளி விவரங்கள்

- "Population Distribution and Basic Demographic Characteristics, 2010" (PDF). Department of Statistics, Malaysia. Archived from the original (PDF) on 22 May 2014.  
- "2017 Q2 statistics" (PDF). Penang Institute. Archived from the original (PDF) on 2017-12-01.
# மார்த்தா நஸ்பாம்

**மார்த்தா க்ரேவென் நஸ்பாம்** (*Martha Craven Nussbaum*, பிறப்பு: மே 6, 1947) ஒரு அமெரிக்க மெய்யியல் அறிஞர் ஆவார். தற்போது சிகாகோ பல்கலைக்கழகத்தில் சட்டம் மற்றும் நெறிமுறைகள் துறைகளில் எர்ன்ஸ்ட் ஃப்ரண்டு பெருந்தொண்டு பேராசிரியராக இருக்கும் அவர், அங்கு சட்டப் பள்ளி மற்றும் தத்துவவியல் துறையில் கூட்டாக நியமிக்கப்பட்டுள்ளார். பண்டைய கிரேக்க மற்றும் ரோமானிய தத்துவம், அரசியல் தத்துவம், இருத்தலியல், பெண்ணியம் மற்றும் விலங்குரிமை உள்ளிட்ட நெறிமுறைகள் ஆகிய துறைகளில் தனித்த ஈடுபாடு கொண்டவர். பண்டைய கிரேக்க-உரோமானிய இலக்கியங்கள், தெய்வீகவியல், அரசறிவியல் ஆகியவற்றில் இணை நியமனங்களையும் கொண்டுள்ள நஸ்பாம், தெற்காசிய ஆய்வுகள் குழுவின் உறுப்பினராகவும், மனித உரிமைகள் திட்டத்தின் குழு உறுப்பினராகவும் உள்ளார். அவர் இதற்கு முன்பு ஹார்வர்ட் மற்றும் பிரௌன் பல்கலைக்கழகங்களில் கற்பித்திருக்கிறார்.  
*தி ஃபிராஜைலிட்டி ஆஃப் குட்னஸ்* (1986), *கல்டிவேட்டிங் ஹ்யூமானிடி* (1997), *செக்ஸ் அண்ட் சோஷியல் ஜஸ்டிஸ்* (1998), *ஹைடிங் ஃப்ரம் ஹியூமானிடி* (2004), *ஃப்ரான்டியர்ஸ் ஆஃப் ஜஸ்டிஸ்* (2006), *ஃப்ரம் டிஸ்கஸ்ட் டு ஹ்யூமானிடி* (2010) உள்ளிட்ட பல நூல்களை நஸ்பாம் இயற்றியுள்ளார். அவர் கலை மற்றும் மெய்யியலில் 2016 கியோட்டோ பரிசு, 2018 பெர்க்ரூன் பரிசு, 2021 ஹோல்பெர்க் பரிசு ஆகியவற்றைப் பெற்றவராவார்.
# கண்ணீர் அறிவியல்

**கண்ணீர் அறிவியல்** (*TearScience*) என்பது 2005 ஆம் ஆண்டில் நிறுவப்பட்ட ஓர் அமெரிக்க நிறுவனமாகும். கண் மருத்துவம் தொடர்பான சாதனங்களை உருவாக்கி, தயாரித்து அவற்றை இந்நிறுவனம் சந்தைப்படுத்துகிறது. உலர் கண் நோய்க்கு காரணமான மெய்போபியன் எனப்படும் இமைகீழ் சுரப்பிகளின் செயலிழப்பைக் கண்டறிந்து சிகிச்சையளிப்பதில் இச்சாதனங்கள் உதவுகின்றன. உலர் கண் நோய் 25 மில்லியன் அமெரிக்கர்களை பாதித்துள்ளது என்பது குறிப்பிடத்தக்கதாகும். உலர் கண் நோய்க்கு காரணமான மெய்போபியன் சுரப்பி செயலிழப்புக்கான கண்ணீர் நிறுவனத்தின் லிபிஃப்ளோ சிகிச்சையஒ 2011 ஆம் ஆண்டு சூன் மாதம் அமெரிக்க உணவு மற்றும் மருந்து நிர்வாகம் அங்கீகரித்துள்ளது. தற்போது உலகம் முழுவதும் 250 எண்ணிக்கைக்கும் மேற்பட்ட இடங்களில் இந்நிறுவனம் நிறுவப்பட்டுள்ளது. இந்நிறுவனத்தின் தலைமையகம் வட கரோலினாவின் மோரிசுவில்லில் உள்ளது.  
கண்ணீர்ப் படலத்தின் எண்ணெய் கொழுப்பு அடுக்கின் தடிமனை அளவிடுவதற்கு லிபிஃப்ளோ கண்மேற்பரப்பு குறுக்கீட்டுமானி பயன்படுகிறது. உலர் கண் அறிகுறிகளைக் குறைக்க பாதிக்கப்பட்ட மெய்போபியன் சுரப்பிகளைத் தூண்ட லிபிஃப்ளோ வெப்பத் துடிப்பு அமைப்பைப் பயன்படுத்துகிறது. இவ்வமைப்பு தடுக்க வெப்பம் மற்றும் அழுத்தத்தைப் பயன்படுத்துகிறது. to reduce dry eye symptoms.
# சுங்கை ஜாவி

**சுங்கை ஜாவி** அல்லது **ஜாவி** (ஆங்கிலம்: *Sungai Jawi*; (மலாய் *Sungai Jawi*; சீனம்: *甲抛峇底*; ஜாவி: سوڠاي جاوي) என்பது மலேசியா, பினாங்கு, தென் செபராங் பிறை மாவட்டத்தில் அமைந்துள்ள நகரம். இந்த நகரம் தென் செபராங் பிறை மாவட்டத்தின் நடு மையப் பகுதியில்; வடக்கு-தெற்கு விரைவுச்சாலைக்கு அருகில் அமைந்துள்ளது.  
சுங்கை ஜாவி நிலப் பகுதியில் ஓடும் சுங்கை ஜாவி நதியின் பெயரால் இந்த நகரத்திற்கும் சுங்கை ஜாவி என்று பெயர் வந்தது. சுங்கை ஜாவி எனும் பெயர் நிபோங் திபால் நகருக்கு வடகிழக்கில் அமைந்துள்ள ஒரு சிறுநகரம் அல்லது ஒரு கிராம மையத்தைக் குறிக்கிறது.
# சுங்கை ஜாவி

## அருகாமையில் உள்ள நகரங்கள்

இந்த நகரத்திற்கு அருகில் உள்ள இதர நகரங்கள்:  
- நிபோங் திபால்
- சுங்கை பாக்காப்
- வால்டோர்
- புக்கிட் பஞ்சூர்
# சுங்கை ஜாவி

## பொது

சுங்கை ஜாவி நகரத்திற்கு வடக்கில் வால்டோர் கிராமப்புறப் பகுதி உள்ளது. தெற்கில் நிபோங் திபால் பகுதி உள்ளது. கெடா மாநில எல்லையில் இருந்து 5 கி.மீ. தொலைவில் இந்த நகரம் அமைந்து உள்ளது.
|**சுங்கை ஜாவி தோட்டத் தமிழ்ப்பள்ளி**
|14200
|சுங்கை பாக்காப்
|162
|22
|}
# சங்கர் (நடிகர்)

**சங்கர்** (*Shankar*) என்பவர் இந்தியத் திரைப்பட நடிகர் ஆவார். இவர் மலையாளம் மற்றும் தமிழ்த் திரைப்படங்களில் நடித்தவர் ஆவார். 1980களின் ஆரம்ப காலத்திலும், இடைக் காலத்திலும்,மலையாளத் திரைப்படங்களில்நடித்த மிக முக்கியமான நடிகராக இருந்தார்.இவர்தமிழில் *ஒரு தலை ராகம்* திரைப்படத்திலும், மலையாளத்தில்*மஞ்சில் விரிஞ்ச பூக்கள்* திரைப்படத்திலும் அறிமுகமானார். இவர் நடித்த *ஒரு தலை ராகம்*365 நாட்களும் *மஞ்சில் விரிஞ்ச பூக்கள்* 150 நாட்களும் திரையரங்குகளில் காட்சிப்படுத்தப்பட்டது.
# ஏரோபாடு

**ஏரோபாடு** (*Aeropod*) என்பது உணவு விடுதி, சில்லறை வணிக வளாகம், சில்லறை விற்பனை அலுவலகங்கள், குடியிருப்பு அறைகள், பெருநிறுவன அலுவலகங்கள், மலேசியாவின் சபா மாநிலத்தின் தலைநகரமான கோத்தா கினபாலுவிலுள்ள தஞ்சோங் அரு கடற்கரை பசுமைப் பூங்காக்கள் ஆகியவற்றை உள்ளடக்கிய ஒரு கலப்பு மேம்பாட்டு திட்டமாகும். இத்திட்டங்கள் ஐந்து நிலைகளில் செய்யப்படுகின்றன.  
தஞ்சோங் அருவில் ஏற்கனவே உள்ள இரயில் நிலையத்தை மேம்படுத்தும் திட்டத்தின் ஒரு பகுதியாக கோத்தா கினபாலு பெருநகரத்தில் இலகு ரயில் போக்குவரத்துக்கான வசதியை ஏற்பாடும் இத்திட்டத்தில் அடங்கும்.
# பிந்துலு மருத்துவமனை

**பிந்துலு மருத்துவமனை** (*Bintulu Hospital*) மலேசியாவின் சரவாக் மாநிலத்தில் அமைந்துள்ள நான்காவது பெரிய மருத்துவமனையாகும்.
# பிந்துலு மருத்துவமனை

## பின்னணி

பிந்துலு மருத்துவமனை 2000 ஆம் ஆண்டில் மே மாதம் 21 ஆம் தேதியன்று உருவாக்கப்பட்டது. வளர்ந்து வரும் மக்கள்தொகையின் தேவைகளைப் பூர்த்தி செய்வதற்கும் பிந்துலு நகருக்குள் நோயாளிகளின் வருகையைக் குறைப்பதற்காகவும் தொடங்கப்பட்டது.
# பிந்துலு மருத்துவமனை

## வசதிகள்

பிந்துலு மருத்துவமனையானது மருத்துவமனை தகவல் அமைப்பு என்ற முழுமையான கணினிமயமாக்கப்பட்ட ஓர் அமைப்பைக் கொண்டுள்ளது. மருத்துவமனை தகவல் அமைப்பு என்பது மருத்துவமனையின் நிர்வாக, நிதி மற்றும் மருத்துவ அம்சங்களை நிர்வகிக்க வடிவமைக்கப்பட்ட ஒரு விரிவான ஒருங்கிணைந்த தகவல் அமைப்பாகும். இந்த முறையை முழுமையாக செயல்படுத்தும் முயற்சிக்காக மலேசியாவில் தேர்ந்தெடுக்கப்பட்ட மூன்று பொது மருத்துவமனைகளில் பிந்துலு மருத்துவமனையும் ஒன்றாகும்.  
பிந்துலு மருத்துவமனையானது, மகப்பேறு மற்றும் மகளிர் மருத்துவம், எலும்பியல், கண் மருத்துவம், அறுவை சிகிச்சை மற்றும் குழந்தை மருத்துவ சேவைகள் உள்ளிட்ட பொது சிகிச்சைகள் முதல் நிபுணர்கள் வரை பரந்த அளவிலான மருத்துவ சிகிச்சைகளை வழங்குகிறது.
# சுங்கை பாக்காப்

**சுங்கை பாக்காப்** (ஆங்கிலம்: *Sungai Bakap*; மலாய்: *Sungai Bakap*; சீனம்: 双溪峇甲); என்பது மலேசியா, பினாங்கு, தென் செபராங் பிறை மாவட்டத்தில் அமைந்துள்ள ஒரு நகரம். இந்த நகரத்திற்கு தெற்கில் ஜாவி ஆறு *(Sungai Jawi);* வடக்கில் சிம்பாங் அம்பாட் *(Simpang Ampat)* நகரமும்; வால்டோர் கிராமமும் உள்ளன.  
நிபோங் திபால் நகரில் இருந்து 5 கி.மீ. தொலைவில் உள்ளது. இருப்பினும் மிக அருகாமையில் உள்ள பெரிய நகரம் புக்கிட் மெர்தாஜாம்.  
ஈப்போ, கோலாலம்பூர், பினாங்கு, அலோர் ஸ்டார் போன்ற மாநகரங்களில் இருந்து சுற்றுப் பயணிகள் இங்கு வந்து ஓய்வு எடுத்துக் கொள்வது வழக்கம். இங்கு மலிவான விலையில் உணவுப் பொருட்கள் கிடைக்கின்றன. அதனால் அதிகமான அளவில் சுற்றுப் பயணிகள் இங்கு வருகிறார்கள்.
# சுங்கை பாக்காப்

## கிராமப் பகுதிகள்

சுங்கை பாக்காப் நகர்ப் பகுதியில் சில கிராமங்கள் உள்ளன. அவற்றுள் வால்டோர் கிராமம் இந்த நகரத்திற்கு மிக முக்கியமான இடமாகும். இங்கு நிறைய உணவகங்கள் உள்ளன.  
- ஜாலான் ஸ்டேசன் கிராமம் *(Kampung Jalan Stesen)*
- தித்தி ஈத்தாம் கிராமம் *(Kampung Titi Hitam)*
- மஸ்ஜித் பாரு கிராமம் *(Kampung Masjid Baru)*
- ஜாவி, சுங்கை பாக்காப் கிராமம் *(Kampung Jawi, Sungai Bakap)*
- லீமா கொங்சி கிராமம் *(Kampung Lima Kongsi)*
- வால்டர் கிராமம் *(Kampung Valdor)*
# சுங்கை பாக்காப்

## சுங்கை பாக்காப் தமிழ்ப்பள்ளிகள்

சுங்கை பாக்காப் நகர்ப்புறத்தில் **3 தமிழ்ப்பள்ளிகள்** உள்ளன. **392 மாணவர்கள்** பயில்கிறார்கள். **42 ஆசிரியர்கள்** பணிபுரிகிறார்கள்.  
| PBD4029 | சுங்கை பாக்காப் | SJK(T) Ldg Sempah | **செம்பா தோட்டத் தமிழ்ப்பள்ளி** | 14200 | சுங்கை ஜாவி | 82 | 10 |  |
| --- | --- | --- | --- | --- | --- | --- | --- | --- |
| PBD4032 | சுங்கை பாக்காப் | SJK(T) Ladang Valdor | **வால்டோர் தோட்டத் தமிழ்ப்பள்ளி** | 14200 | சுங்கை பாக்காப் | 189 | 17 |  |
| PBD4034 | சுங்கை பாக்காப் | SJK(T) Sungai Bakap | **சுங்கை பாக்காப் தமிழ்ப்பள்ளி** | 14200 | சுங்கை ஜாவி | 121 | 15 | } |
# விக்கிப்பீடியா:Statistics/weekly/24-Apr-2022
| 211 | 2409:4072:6C0B:71CB:69B6:CA94:83EF:56D1 | 0 | 1 | 0 | 0 | 0 | 0 | 0 | 1 | 0 |  |
| 212 | ஆ.நல்லமுத்துகோனார் | 0 | 0 | 0 | 0 | 0 | 0 | 1 | 1 | 0 |  |
| 213 | 95.24.16.92 | 0 | 1 | 0 | 0 | 0 | 0 | 0 | 1 | 25 |  |
| 214 | 2401:4900:627D:325F:D56:CE18:9F1C:FF53 | 0 | 1 | 0 | 0 | 0 | 0 | 0 | 1 | 0 |  |
| 215 | 2401:4900:1739:7D2A:1:1:6E32:C156 | 0 | 1 | 0 | 0 | 0 | 0 | 0 | 1 | 799 |  |
| 216 | 2402:3A80:19AA:8692:FD3A:7367:7F37:7168 | 0 | 1 | 0 | 0 | 0 | 0 | 0 | 1 | 6 |  |
| 217 | 2401:4900:4DD6:2267:DC6E:F935:5BA3:D5F6 | 0 | 1 | 0 | 0 | 0 | 0 | 0 | 1 | 381 |  |
| 218 | 220.158.159.122 | 0 | 1 | 0 | 0 | 0 | 0 | 0 | 1 | 0 |  |
| 219 | BarathMani7904 | 0 | 0 | 0 | 0 | 0 | 0 | 1 | 1 | 0 |  |
| 220 | 2A01:E0A:5D5:5840:F809:AD8C:593F:F796 | 0 | 1 | 0 | 0 | 0 | 0 | 0 | 1 | 0 |  |
| 221 | 103.98.63.19 | 0 | 1 | 0 | 0 | 0 | 0 | 0 | 1 | 0 |  |
| 222 | Sgconlaw | 0 | 1 | 0 | 0 | 0 | 0 | 0 | 1 | 4 |  |
| 223 | Rajeshandipatty | 0 | 1 | 0 | 0 | 0 | 0 | 0 | 1 | 0 |  |
| 224 | 117.246.147.122 | 0 | 1 | 0 | 0 | 0 | 0 | 0 | 1 | 22 |  |
| 225 | 2401:4900:4DF8:A05B:5671:D019:D636:8D88 | 0 | 1 | 0 | 0 | 0 | 0 | 0 | 1 | 0 |  |
| 226 | 106.198.87.234 | 0 | 1 | 0 | 0 | 0 | 0 | 0 | 1 | 62 |  |
| 227 | 2409:4072:6D1D:7DD8:0:0:84CB:BC06 | 0 | 1 | 0 | 0 | 0 | 0 | 0 | 1 | 1 |  |
| 228 | NguoiDungKhongDinhDanh | 0 | 1 | 0 | 0 | 0 | 0 | 0 | 1 | 51 |  |
| 229 | 2409:4072:6C88:F35:6EBD:9917:1A2C:8A28 | 0 | 1 | 0 | 0 | 0 | 0 | 0 | 1 | 0 |  |
| 230 | 2409:4072:E90:F1D:8479:FF:FE43:C460 | 0 | 1 | 0 | 0 | 0 | 0 | 0 | 1 | 0 |  |
| 231 | 117.246.75.114 | 0 | 1 | 0 | 0 | 0 | 0 | 0 | 1 | 854 |  |
| 232 | 2409:4072:6002:AFFE:0:0:F7F:F0B0 | 0 | 1 | 0 | 0 | 0 | 0 | 0 | 1 | 6 | } |
# மும்மெத்தில் பாசுபைட்டு

கரிமத் தொகுப்பு வினைகளில் ஒரு மிதமான கந்தகநீக்கி வினையாக்கியாகவும் மும்மெத்தில் பாசுபைட்டு பயன்படுத்தப்படுகிறது. உதாரணமாக டெட்ராதயாபுல்வலீனின் வழித்தோன்றல்களை தயாரிப்பதில் இது பயன்படுத்தப்படுகிறது.
# மும்மெத்தில் பாசுபைட்டு

## நச்சுத்தன்மை

மும்மெத்தில் பாசுபைட்டின் உயிர் கொல்லும் அளவு எலிகளுக்கு வாய்வழியாகக் கொடுக்கும்போது கிலோகிராமுக்கு 1600–2890 மில்லிகிராம் ஆகும்.
# எல்லைப் பாதுகாப்பு முகமை

**மலேசிய எல்லைப் பாதுகாப்பு முகமை** (*Border Security Agency*) என்பது ஒரு மலேசிய அரசாங்க நிறுவனமாகும். நாட்டின் நுழைவு மற்றும் வெளியேறும் இடங்களை கடத்தல், சட்டவிரோத இடம்பெயர்வு மற்றும் மனித கடத்தல் போன்ற சட்டவிரோத நடவடிக்கைகளில் இருந்து இந்நிறுவனம் பாதுகாக்கிறது. ஆளில்லா வான்வழி வாகனங்கள் இந்நடவடிக்கைகளில் பயன்பட்டுத்தப்பட்டுகின்றன.
# எல்லைப் பாதுகாப்பு முகமை

## வரலாறு

ஆயுதங்கள், போதைப்பொருள் மற்றும் மக்கள் கடத்தல் உள்ளிட்ட தென்கிழக்கு ஆசிய மாநில எல்லைகளில் நாடுகடந்த குற்றங்கள் பற்றிய உயர்ந்த கவலைகளுக்கு மத்தியில் இந்த நடவடிக்கை எடுக்கப்பட்டது. 2015 ஆம் ஆண்டு நிறுவப்பட்ட இந்த நிறுவனம், மலேசிய ஆயுதப் படைகள், இராயல் மலேசியா காவல்துறை, பொது நடவடிக்கைப் படை மற்றும் கடத்தல் தடுப்புப் பிரிவு ஆகியவற்றின் 10,000 அதிகாரிகளால் நிர்வகிக்கப்படுகிறது.